Na temelju članka 8. stavka 2. Zakona o zaštiti od požara („Narodne novine“ br. 92/10 i 114/22), članka 30. Pravilnika o zaštiti šuma od požara („Narodne novine“ br. 33/14), članka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 20. sjednici održanoj dana 11. srpnja 2023. godine donijelo je

**ODLUKU**

**o uvjetima i načinu spaljivanja poljoprivrednog i drugog gorivog otpada biljnog**

**porijekla na otvorenom prostoru**

**I. Opće odredbe**

**Članak 1.**

Ovom Odlukom utvrđuju se mjere i postupci zaštite od požara na poljoprivrednom i šumskom zemljištu, okućnicama i naseljima, kod spaljivanja korova, trave i drugog otpadnog materijala biljnog porijekla u slučajevima kada bi propuštanje tih mjera nanijelo štetu poljoprivrednim ratarskim kulturama, nasadima, vinogradima, voćnjacima, šumama, nadzemnim elektroenergetskim, telekomunikacijskim i plinskim instalacijama i uređajima, ogradama i zgradama od zapaljivog materijala i ugrozilo odvijanje cestovnog prometa stvaranjem dimne zavjese.

**Članak 2.**

Prava, obveze i odgovornosti utvrđene ovom Odlukom odnose se na vlasnike, posjednike, zakupce, ovlaštenike, odnosno neposredne korisnike poljoprivrednog zemljišta, na fizičke i pravne osobe koje nisu vlasnici poljoprivrednih površina, a vrše spaljivanje korova i drugog zapaljivog materijala na otvorenom prostoru i poljoprivrednim površinama.

**Članak 3.**

Spaljivanje suhe trave, korova, raslinja i biljnih otpadaka u smislu ove Odluke je uništavanje istih pripaljivanjem vatre i kontrola izgaranja dok se vatra u potpunosti ne ugasi, a bez opasnosti za nastanak i širenje požara i ugrožavanje života, ljudi i imovine vatrom i dimom.

**II. Mjere zaštite od požara**

**Članak 4.**

Poljoprivredni i drugi srodni otpad može se spaljivati u vremenu od 01. studenog do 31. svibnja u vremenu od 7,00 do 18,00 sati pod slijedećim uvjetima:

1. da se prije početka spaljivanja površina na kojoj se obavlja spaljivanje izolira od ostalih površina na načina da se izoru najmanje tri brazde kako bi se onemogućilo širenje požara ili navedeno izvršiti na neki drugi način,
2. da su vremenske prilike pogodne za spaljivanje, bez vjetra, a za vrijeme spaljivanja izvršitelj ovih radova dužan je osigurati stalno prisustvo punoljetnih osoba sposobnih za gašenje požara,
3. spaljivanje se ne smije obavljati na udaljenosti manjoj od 100 m od stogova slame i sijena, te gospodarskih i drugih objekata u kojima je uskladišteno sijeno, slama i drugi zapaljivi materijal, od stambenih objekata i prometnica- državnih cesta, županijskih i lokalnih cesta, te od ulica unutar naselja i nerazvrstanih cesta (osim zemljanih putova),
4. spaljivanje se ne smije obavljati u trasama elektroenergetskih vodova,
5. spaljivanje se ne smije obavljati na udaljenosti manjoj od 200 metara od ruba šumskih površina ili površina pod poljoprivrednim kulturama ako su iste u fazi zriobe,

-2-

1. potrebno je poduzeti i ostale preventivne mjere prema specifičnosti situacije, a u cilju sprečavanja nastanka i širenja požara,
2. slučajevi spaljivanja poljoprivrednog i drugog otpada na površinama većim od 1 ha obavezno se prijavljuju nadležnoj vatrogasnoj postrojbi koja će osigurati dežurstvo odgovarajućeg broja vatrogasaca s opremom za gašenje požara.

U slučajevima požarnih opasnosti općinski načelnik može donijeti odluku o zabrani spaljivanja poljoprivrednog i drugog otpada i u razdoblju od 01. studenog do 31. svibnja, te o istoj zabrani pravovremeno obavijestiti javnost.

**Članak 5.**

Zabranjeno je spaljivanje poljoprivrednog otpada i korova na poljoprivrednim površinama i ostalom otvorenom prostoru i to :

1. za vrijeme jakog vjetra i noću od 19.00 do 05,00 sati,
2. za vrijeme sezone žetve i berbe poljoprivrednih kultura.

**Članak 6.**

Spaljivanje poljoprivrednog i drugog otpada uz šumski pojas i površine pod poljoprivrednim kulturama na udaljenosti najmanje 200 metara od šumskih površina i površina pod poljoprivrednim kulturama, mora se prijaviti nadležnoj vatrogasnoj postrojbi.

**Članak 7.**

Prijave iz članka 6. ove Odluke moraju sadržavati:

1. naziv odnosno ime i prezime osobe podnosioca prijave
2. sjedište odnosno mjesto prebivališta i adresu, te broj mobitela
3. naziv površine, lokaciju i kratki opis mjesta gdje se namjerava obaviti spaljivanje
4. opis poljoprivrednog i drugog otpada koji se namjerava spaljivati
5. datum i vrijeme kada se namjerava obaviti spaljivanje,
6. požarno - preventivne mjere koje se namjerava poduzeti prije, u toku i po završetku spaljivanja otpada

Prijave iz stavka 1. ovog članka podnosilac je dužan podnijeti 5 dana prije nego što namjerava obaviti spaljivanje.

**Članak 8.**

Spaljivanje većih količina poljoprivrednog i drugog gorivog otpada biljnog porijekla na poljoprivrednim površinama i ostalim otvorenim površinama iz članka 6. ove Odluke može se vršiti samo uz prethodno odobrenje koje izdaje nadležna vatrogasna postrojba.

Odobrenje iz stavka 1. ovog članka izdaje se na temelju podnesene prijave iz članka 7. ove Odluke.

**Članak 9.**

Pravne i fizičke osobe nakon pribavljenog odobrenja za obavljanje spaljivanja gorivog otpada dužni su o vremenu i mjestu obavljanja ovih radova obavijestiti nadležnu vatrogasnu postrojbu i to najkasnije 48 sati prije početka spaljivanja.

Obavijest iz stavka 1 ovog članka dostavlja se u pisanom obliku ili iznimno telefonom.

-3-

**Članak 10.**

Nadležna vatrogasna postrojba neće izdati odobrenje za obavljanje predmetnih radova ako prethodno nisu ispunjeni uvjeti propisani člankom 4. ove Odluke, te će rješenjem zabraniti spaljivanje.

**Članak 11.**

Vlasnici odnosno korisnici vrtova, voćnjaka, vinograda i drugih manjih površina na kojima ne postoji mogućnost prenošenja požara na susjedne parcele i objekte, mogu spaljivati korov i druge poljoprivredne otpatke bez odobrenja iz članka 7. ove Odluke samo u vrijeme kada je to dozvoljeno od 01. studenog do 31. svibnja, u vremenu od 07.00 do 18.00 sati.

Ovo spaljivanje može se obaviti ako su prethodno ispunjeni uvjeti propisani člankom 4. ove Odluke.

**Članak 12.**

Osobe koje su obavile spaljivanje poljoprivrednog i drugog otpada na otvorenom prostoru dužne su mjesto spaljivanja pregledati i nastale produkte gorenja u potpunosti ugasiti kako se vatra ne bi proširila na susjedne parcele.

U slučaju nepoštivanja odredbi ove Odluke, osoba koja je izazvala požar dužna je snositi troškove nastale intervencijom nadležne vatrogasne postrojbe i drugih nadležnih službi.

**III. Nadzor**

**Članak 13.**

Nadzor nad provedbom mjera utvrđenih ovom Odlukom obavljati će MUP - Policijska postaja Ivanić-Grad, Inspekcijska služba za zaštitu od požara, Poljoprivredna inspekcija Ministarstva poljoprivrede, Šumarska i lovna inspekcija koji su ovlašteni za pokretanje prekršajnog postupka.

U nadzoru sudjeluju i ovlašteni djelatnici pravnih osoba koje upravljaju i gospodare šumama, ovlaštene osobe nadležne vatrogasne postrojbe, komunalni redar Općine Križ i službenik Općine Križ kojem je u opisu posla obavljanje nadzora nad provođenjem odluka o agrotehničkim mjerama i mjerama za uređivanje i održavanje poljoprivrednih rudina, a u smislu dojave o nastalom požaru-šteti i povredi odredaba ove Odluke, te prikupljanju podataka o identitetu osoba koje su povredu izvršile.

**IV. Kaznene odredbe**

**Članak 14.**

Novčanom kaznom u iznosu od 1.990,00 do 19.900,00 EUR-a ili kaznom zatvora do 60 dana kaznit će se za prekršaj fizička osoba koja izazove požar. Osoba koja izazove požar iz nehaja kaznit će se za prekršaj novčanom kaznom od 260,00 do 1.990,00 EUR-a (članak 8. stavak 3. Zakona o zaštiti od požara).

Novčanom kaznom u iznosu od 1.990,00 do 19.900,00 EUR-a kaznit će se za prekršaj pravna osoba koja propustom izazove požar (članak 8. stavak 3. Zakona o zaštiti od požara).

Novčanom kaznom u iznosu od 260,00 do 1.990,00 EUR-a kaznit će odgovorna osoba u pravnoj osobi za prekršaj iz stavka 2. ovoga članka.

Ministarstvo vodi evidenciju osoba koje su kažnjene za prekršaj iz stavka 1. ovoga članka.

-4-

**Članak 15.**

Novčanom kaznom u iznosu od 130,00 do 1.990,00 EUR-a kaznit će se za prekršaj fizička osoba:

– koja ne prijavi nastanak požara i sve informacije o požaru,

– koja ne omogući inspektoru ili drugoj ovlaštenoj osobi nesmetano obavljanje njegovih ovlasti,

– koja ne postupi po zahtjevu odnosno naredbi inspektora,

– koja ošteti ili odstrani službeni pečat inspektora stavljen u postupku provedbe mjere zabrane.

Za prekršaj iz stavka 1. ovoga članka kaznit će se pravna osoba novčanom kaznom u iznosu od 1.990,00 do 19.900,00 EUR-a.

Za prekršaj iz stavka 1. ovoga članka kaznit će se odgovorna osoba u pravnoj osobi novčanom kaznom u iznosu od 260,00 do 1.990,00 EUR-a.

Novčanom kaznom u iznosu od 260,00 do 1.990,00 EUR-a kaznit će se za prekršaj fizička osoba koja ne pristupi otklanjanju neposredne opasnosti, odnosno gašenju požara ili o tome ne obavijesti najbližu vatrogasnu postrojbu, policiju ili Državni centar za sustav 112, odnosno ne postupi prema planu zaštite od požara.

**V. Prijelazne i završne odredbe**

**Članak 16.**

Ova Odluka stupa na snagu osmi dan od dana objave u Glasniku Zagrebačke županije.

REPUBLIKA HRVATSKA  
ZAGREBAČKA ŽUPANIJA  
OPĆINA KRIŽ  
OPĆINSKO VIJEĆE

KLASA: 245-01/23-01/07

URBROJ: 238-16-01-23-1

Križ, 11. srpnja 2023.

PREDSJEDNIK OPĆINSKOG VIJEĆA OPĆINE KRIŽ:  
 Zlatko Hrastić

Na temelju članka 14. Zakona o ublažavanju i uklanjanju posljedica prirodnih nepogoda („Narodne novine“ br. 16/19), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 20. sjednici održanoj dana 11. srpnja 2023. godine donijelo je

**RJEŠENJE**

**o imenovanju članova Općinskog povjerenstva za procjenu šteta od prirodnih nepogoda**

I.

Općinsko vijeće Općine Križ imenuje članove Općinskog povjerenstva za procjenu šteta od prirodnih nepogoda i to:

1. INES DUNDOVIĆ – za predsjednicu
2. DAMIR VOREL – za člana
3. SREĆKO SRAKA – za člana
4. IVICA RUKLJAČ – za člana
5. JASMINA ŠTIMAC BOSANKIĆ - za članicu.

II.

Ovo Rješenje stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 024-02/23-01/04

URBROJ: 238-16-01-23-1

Križ, 11. srpnja 2023.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članka 35. stavaka 2. i 8. i članka 391. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 140/20), a shodno odgovarajućoj primjeni odredaba Zakon u upravljanju državnom imovinom (“Narodne novine” br. 52/18), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na 20. sjednici održanoj dana 11. srpnja 2023. godine donijelo je

**O D L U K U**

**o prodaji nekretnina u vlasništvu Općine Križ**

**i utvrđivanju teksta javnog natječaja za prodaju**

I.

Općinsko vijeće Općine Križ odlučuje da se prodaju nekretnine u vlasništvu Općine Križ, koje se nalaze na području Općine Križ, a za koju prodaju utvrđuje tekst javnog natječaja kako slijedi:

„JAVNI NATJEČAJ

ZA PRODAJU NEKRETNINA

1. Predmet natječaja je prodaja nekretnina na području Općine Križ, koje su u vlasništvu Općine Križ, i to slijedećih nekretnina s naznačenim procijenjenim vrijednostima u eurima/kunama, koje vrijednosti ujedno predstavljaju i početne cijene za svaku pojedinu katastarsku česticu:

|  |  |  |  |  |  |  |
| --- | --- | --- | --- | --- | --- | --- |
| R.  BR. | NAZIV KATASTARSKE OPĆINE | BROJ ZK ULOŠKA | BROJ ZK ČESTICE | KULTURA ZK ČESTICE | UKUPNA POVRŠINA ZK ČESTICE (m²) | PROCIJENJENA  VRIJEDNOST NEKRETNINE (EUR/KN)  = POČETNA CIJENA |
| 1. | HRASTILNICA | 631 | 657 | ORANICA U SELU | 6683 | 3.768,35 / 28.392,63 |
| 2. | HRASTILNICA | 631 | 658 | ORANICA U SELU | 4461 | 3.029,04 / 22.822,30 |
| 3. | NOVOSELEC | 1855 | 356 | VINOGRAD MLADINE | 1259 | 3.697,56 / 27.859,26 |
| 4. | ŠIRINEC | 1060 | 371 | KUĆA, DVOR I VOĆNJAK KUĆIŠTE | 2711 | 4.169,49 / 31.415,02 |
| 5. | ŠIRINEC | 1048 | 1251/2 | ISKOPIŠTE ZEMLJE | 1675 | 368,50 /  2.776,46 |
| 6. | ŠUŠNJARI | 1657 | 2587 | LIVADA | 13028 | 1.832,92 / 13.742,32 |
| 7. | ŠUŠNJARI | 249 | 3119  (2.Suvlasnički  dio: 2/5) | LIVADA | 8277  predmet natječaja je suvlasnički dio Općine Križ 2/5 odnosno **3310,80** | 1.562,72 / 11.774,33  odnosi se na  suvlasnički dio |

Potrebne informacije o prostorno-planskoj namjeni nekretnina mogu se dobiti u Općini Križ.

2. Nekretnine se prodaju u zatečenom stanju „viđeno – kupljeno“.

3. Zainteresirani za kupnju nekretnina mogu podnijeti ponudu za jednu ili više katastarskih čestica, bez ograničenja, s time da kod podnošenja ponude za više katastrskih čestica, ponuditelj je u obvezi zasebno istaknuti ponuđenu kupoprodajnu cijenu za svaku pojedinu katastarsku česticu. Ponuda se ne može podnijeti za dio površine katastarske čestice, osim u slučaju suvlasničkog dijela za koji se može podnijeti ponuda za površinu suvlasničkog dijela.

4. Pravo sudjelovanja u natječaju imaju:

- fizičke osobe državljani Republike Hrvatske,

- pravne osobe registrirane u Republici Hrvatskoj,

- strani državljani sukladno pozitivnim propisima Republike Hrvatske.

5. Ponuda se podnosi u pisanom obliku, na hrvatskom jeziku i latiničnom pismu.

Ponuda se može podnijeti na ponudbenom listu, a koji se može preuzeti na internetskoj stranici Općine Križ.

6. Rok za dostavu ponude je **30 dana** od dana objave ovog natječaja u Narodnim novinama.

7. Ponuda se dostavlja na adresu: Općina Križ, Trg Svetog Križa 5, 10314 Križ, u zatvorenoj omotnici, s naznakom „PONUDA ZA KUPNJU NEKRETNINE NA PODRUČJU OPĆINE KRIŽ – NE OTVARATI“.

8. Otvaranje zaprimljenih ponuda nije javno, a izvršiti će se u sjedištu općinske uprave Općine Križ, o čemu će se sastaviti zapisnik.

9. Pisana ponuda, koja mora biti potpisana, mora sadržavati:

- ime i prezime /naziv/ adresa, sjedište, telefon i dr.osnovni podaci o ponuditelju,

- OIB ponuditelja,

- domovnica za fizičke osobe državljane Republike Hrvatske (može i preslika) ili preslika osobne iskaznice odnosno odgovarajući dokaz o stranom državljanstvu,

- izvod iz sudskog, obrtnog, strukovnog ili drugog odgovarajućeg registra ne stariji od 30 dana računajući od dana objave ovog natječaja u Narodnim novinama,

- broj katastarske čestice za koju se dostavlja ponuda,

- ponuđenu cijenu za katastarsku česticu iz ovog javnog natječaja, upisanu brojkama i slovima, a koja ne može biti manja od početne cijene predviđene ovim javnim natječajem,

- dokaz o uplaćenoj jamčevini na račun Općine Križ IBAN HR4123400091821300009, s pozivom na broj HR68 7757-OIB ponuditelja

- izjavu ponuditelja, kojom se obvezuje da će, u slučaju ako njegova ponuda bude prihvaćena, skopiti ugovor o kupoprodaji na njegov trošak, da u cijelosti prihvaća uvjete natječaja, te da njegova ponuda ostaje na snazi 90 dana, računajući od dana otvaranja ponuda. Izjava se može preuzeti na internetskoj stranici Općine Križ.

Ponuditelji su obvezni uplatiti jamčevinu u iznosu od 10% utvrđene početne cijene za cjelinu zemljišta iz javnog natječaja.

Odabranom ponuditelju uplaćena jamčevina se uračunava u iznos kupoprodajne cijene zemljišta, a ostalim ponuditeljima čija ponuda nije odabrana, izvršit će se povrat uplaćene jamčevine bez kamata.

Prvi najpovoljniji ponuditelj koji odustane od ponude gubi pravo na povrat jamčevine.

10. Za odabir ponuditelja iz ovog natječaja, Općinsko vijeće Općine Križ utvrđuje kriterij, a to je: najviša ponuđena kupoprodajna cijena uz ispunjenje uvjeta iz ovog javnog natječaja.

U slučaju da dva ili više ponuditelja imaju istu ponuđenu kupoprodajnu cijenu, prednost kod kupnje nekretnine imat će onaj ponuditelj koji je zemljišnoknjižni vlasnik susjedne parcele, a ako se radi o dva ili više tzv. susjednih vlasnika koji su ponudili istu kupoprodajnu cijenu, prednost ima onaj čija je ponuda ranije (u odnosu na zadnji dan roka za dostavu ponuda) zaprimljena u urudžbenom zapisniku Općine Križ.

11. Odluku o odabiru ponuditelja donosi Općinsko vijeće Općine Križ, o čemu će svi podnositelji ponuda biti pisanim putem obaviješteni.

U slučaju odustanka prvog najpovoljnijeg ponuditelja, najpovoljnijim ponuditeljem smatrati će se sljedeći ponuditelj koji je ponudio najvišu cijenu uz uvjet da je veća od početne cijene, a za takav slučaj Općinsko vijeće Općine Križ ovlašćuje Općinskog načelnika Općine Križ da donese Odluku o odabiru drugog ponuditelja ukoliko je ispunjen uvjet prava raspolaganja pojedinačnom vrijednošću predmetne nekretnine.

12. Odabrani ponuditelj dužan je sklopiti Ugovor o kupoprodaji s Općinom Križ odmah nakon donošenja odluke o odabiru ponuditelja, kojim Ugovorom će se regulirati međusobna prava i obveze između ugovornih strana.

13. Cjelokupni iznos kupoprodajne cijene za nekretninu odabrani ponuditelj je dužan uplatiti na račun Općine Križ u roku 30 dana od dana sklapanja ugovora.

14. U Ugovoru o kupoprodaji nekretnina, obvezno se ugovara da nema predaje posjeda niti prijenosa prava vlasništva na kupca dok isti u potpunosti ne izvrši obvezu uplate kupoprodajne cijene u cijelosti na račun Općine Križ.

15. Porez na promet nekretnina, odnosno sve troškove glede ovjere potpisa te upisa prava vlasništva u zemljišnim knjigama i sve ostale troškove snosi kupac.

16. Nepravodobne, nepotpune, nejasne, kao i ponude s ponuđenim iznosom nižim od utvrđene početne cijene, neće se razmatrati.

17. Općinsko vijeće Općine Križ zadržava pravo poništiti natječaj bez posebnog obrazloženja i bez snošenja novčanih i svih drugih eventualnih posljedica, kao i ne prihvatiti niti jednu zaprimljenu ponudu te može odustati od prodaje u svako doba prije potpisivanja ugovora, uz povrat iznosa jamčevine.“

II.

Za provedbu natječaja iz točke I. ove Odluke ovlašćuje se Općinski načelnik Općine Križ, koji će imenovati Povjerenstvo za pripremu i provedbu postupka javnog natječaja za prodaju nekretnina.

III.

Javni natječaj će se objaviti u Narodnim novinama i na internetskoj stranici Općine Križ.

IV.

Općinsko vijeće Općine Križ odobrava da se, prije objave natječaja, u pomoćnim poslovnim knjigama Općine Križ, evidentiraju nekretnine iz ovog javnog natječaja koje u ranijem razdoblju nisu evidentirane kao imovina Općine Križ.

V.

Ova Odluka stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 940-01/23-01/01

URBROJ: 238-16-01-23-28

Križ, 11. srpnja 2023.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 20. sjednici održanoj dana 11. srpnja 2023. godine donijelo je

**zaključak**

**o izdvajanju novčanih sredstava za radove rekonstrukcije**

**društvenog doma u Obedišću**

I.

Općinsko vijeće Općine Križ odobrava izdvajanje novčanih sredstavaza plaćanje trgovačkom društvu UZOR COLOR d.o.o., Poduzetnička zona 2/14, Virovitica, OIB: 14802567570 za radove rekonstrukcije društvenog doma u Obedišću iz Proračuna Općine Križ za 2023. godinu i projekcija za 2024. i 2025. godinu, s pozicije R0158, u ukupnom iznosu od:

= 37.241,60 EUR-a

+ PDV(25%) = 9.310,40 EUR-a

**SVEUKUPNO = 46.552,00 EUR-a / = 350.746,04** **kn\***

(slovima: četrdesetšesttisućapetstopedesetdvaeura)

(slovima: tristopedesettisućasedamstočetrdesetšestkunačetirilipe)

\*fiksni tečaj konverzije 1 EUR = 7,53450 kn

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 360-01/21-01/26

URBROJ: 238-16-01-23-37

Križ, 11. srpnja 2023.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21), Općinsko vijeće Općine Križ na 20. sjednici održanoj dana 11. srpnja 2023. godine donijelo je

**zaključak**

**o izdvajanju novčanih sredstava za radove obnove dijela pješačke staze u Ulici Milke Trnine u Križu, od sportskog parka do kružnog toka**

I.

Općinsko vijeće Općine Križ odobrava izdvajanje novčanih sredstavaza plaćanje trgovačkom društvu FREND GRADNJA j.d.o.o., Trg Svetog Križa 9, 10314 Križ, OIB: 13931552377 za radove obnove dijela pješačke staze u Ulici Milke Trnine u Križu od sportskog parka do kružnog toka iz Proračuna Općine Križ za 2023. godinu i projekcija za 2024. i 2025. godinu, s pozicije R0115, u ukupnom iznosu od:

= 31.820,00 EUR-a

+ PDV(25%) = 7.955,00 EUR-a

**SVEUKUPNO = 39.775,00 EUR-a / = 299.684,74** **kn\***

(slovima: tridesetdevettisućasedamstosedamdesetpeteura

(slovima: dvjestodevedesetdevettisućašestoosamdesetčetirikunesedamdesetčetirilipe)

\*fiksni tečaj konverzije 1 EUR = 7,53450 kn

II.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 360-01/23-01/03

URBROJ: 238-16-01-23-17

Križ, 11. srpnja 2023.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić

Na temelju članaka 35. i 48. stavka 3. Zakona o lokalnoj i područnoj (regionalnoj) samoupravi ("Narodne novine" br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članaka 25. i 100. Statuta Općine Križ („Glasnik Zagrebačke županije“ br. 11/21) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na 20. sjednici održanoj dana 11. srpnja 2023. godine donijelo je

**zaključak**

**o izdvajanju novčanih sredstava za radove sanacije krovišta**

**društvenog i vatrogasnog doma Razljev**

I.

Općinsko vijeće Općine Križ odobrava izdvajanje novčanih sredstavaza plaćanje trgovačkom društvu DINAMIK d.o.o., Medvedička 53, 48355 Novo Virje, OIB: 38198310520 za radove sanacije krovišta društvenog i vatrogasnog doma Razljev iz Proračuna Općine Križ za 2023. godinu i projekcija za 2024. i 2025. godinu, s pozicije R0101, u ukupnom iznosu od:

= 31.968,61 EUR-a

+ PDV(25%) = 7.992,15 EUR-a

**SVEUKUPNO = 39.960,76 EUR-a / = 301.084,35 kn\***

(slovima: tridesetdevettisućadevetstošezdeseteurasedamdesetšestcenti) /

(slovima: tristojednatisućaosamdesetčetirikunetridesetpetlipa)

\*fiksni tečaj konverzije 1 EUR = 7,53450 kn

II.

Stupanjem na snagu ovog Zaključa prestaje važiti Zaključak oizdvajanju novčanih sredstava za radove sanacije krovišta društvenog i vatrogasnog doma Razljev (KLASA: 360-01/22-01/04, URBROJ: 238-16-01-23-20 od 28. ožujka 2023. godine).

III.

Ovaj Zaključak stupa na snagu danom donošenja i objaviti će se na internetskoj stranici Općine Križ.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA: 360-01/22-01/04

URBROJ: 238-16-01-23-27

Križ, 11. srpnja 2023.

PREDSJEDNIK OPĆINSKOG VIJEĆA

OPĆINE KRIŽ:

Zlatko Hrastić